Jens Peter Vernersen (S), 2006-03-29:
Det er lige præcis der, vi støder sammen, også i en række af de spørgsmål, der har været stillet, for styrelsen har den liste liggende sikkert i et hemmeligt rum ovre i ministeriet.
Det må være mindst i et pengeskab, for når det er noget, andre ikke må se, må det i hvert fald være noget, man passer vældig godt på.
Det vil altså sige, at styrelsen ved, hvor det er, og kan sidde derovre og vide, at der er en række forretninger, som har kød fra den her skandalevirksomhed – og man kan ikke forsvare sig imod det.
Der synes jeg altså, at ministeren skulle være lidt mere forbrugerminister og ikke så meget erhvervsminister, men vi ser åbenbart forskelligt på det.
Ministeren spørger så, om jeg, hvis jeg var minister, ville gøre det, der nu blev sagt.
Nej, jeg ville prøve at danne mig et overblik over det overordnede ansvar og så få hele ministeriet til at fungere, så de enkeltsager ikke opstår.
Der er gennemført en lang række overordnede foranstaltninger i ministeriet, netop for at skabe en bedre fødevarekontrol, ikke mindst at vi her fra den 1. januar er i stand til at prioritere ressourcerne bedre der, hvor der er størst behov for at sætte ind, netop at hensyn til forbrugernes fødevaresikkerhed.
Nu har en række af disse samråd været åbne, så de er jo kendt for offentligheden, og det, som man har kunnet se fra samrådene, har været, at det har været ualmindelig vanskeligt at få svar på noget som helst, i hvert fald når der bliver stillet meget konkrete spørgsmål.
Et af de spørgsmål, der har været stillet her, og som vi heller ikke har kunnet få svar på, er: Hvad er det for 800 detailforretninger, som har modtaget kød fra den kødskandalevirksomhed, der var været omtalt så meget?
Så siger ministeren: Det må jeg ikke for politimesteren.
Det synes jeg ikke er bare nogenlunde ordentligt eller i nærheden af ordentligt.
Jeg synes faktisk, at forbrugerne fortjener at få oplyst, hvor man skal passe på, så man ikke får de rejer med metalstumper i, og hvad vi ellers har set.
Det er ikke sådan, at det er fiktive billeder.
Det er jo virkeligheden, der har været fremlagt, som ministeren også har set.
Derfor mener jeg faktisk, at ministeren skulle sige: Det her er ikke godt nok, jeg er sagsbehandler, jeg tager ikke det overordnede ansvar for ministeriet.
Det håber jeg da ikke at hr. Jens Peter Vernersen ville gøre, hvis han var minister.
Der skal tværtimod tages et ansvar, og det er også derfor, at jeg tager et ansvar for ministeriet og for fødevarekontrollen for at forbedre de områder, hvor der er behov for at gennemføre forbedringer.
Med hensyn til listen på de 800 mener jeg, at jeg har redegjort for, at det er politimyndigheden, der nedlægger forbud mod, at vi offentliggør en liste, og det er af hensyn til politiets efterforskning.
Det tror jeg nok at man under alle omstændigheder med de spilleregler, der er, og de retsregler, der er her i landet, et nødt til at imødekomme.
Vi har vel alle sammen interesse i, at sagerne rent faktisk bliver efterforsket.
Men som jeg har sagt tidligere – nu bliver det jo snart gentagelser af, hvad der er sagt – er det sådan, at Fødevarestyrelsen har den liste og derved kan træffe foranstaltninger over for de pågældende virksomheder.
Jeg har stillet to spørgsmål, fordi jeg også synes, at man i et eller andet omfang må spørge ministeren, når vi har set det forløb, der har været med sager på sager på sager, hvilken konsekvens ministeren vil drage af disse skandaler i Fødevarestyrelsen det sidste år.
Når ministeren siger, at man har lavet disse begrænsede nedskæringer ved effektivisering, så passer det ikke.
Man fratog jo dyrlægerne den support, de havde, så de nu selv skal klare en større del af opgaverne, og det betyder faktisk, at dyrlægerne får vanskeligere ved at udføre den opgave, de skulle lave.
Det er virkeligheden, og det er sket under den her minister.
Jeg synes, at ministeren på et eller andet tidspunkt må tage en konsekvens af det og sige: Jeg formår ikke at lede det her ministerium.
Jeg tror såmænd, at hr. Jens Peter Vernersen helst så, at hele regeringen overlod det til Socialdemokratiet at drive ministerierne, men det kan vi se så forskelligt på.
Jeg skal bare sige, at jeg skam har taget konsekvenser i det omfang, der har været nogle sager, der skulle tages konsekvenser af, nemlig ved at gennemføre foranstaltninger, så der bliver rettet op på tingene.
På den måde er der taget ansvar og draget konsekvenser af de problemer, som har vist sig undervejs.
Det er rigtigt, at jeg har været indkaldt til en del samråd i Fødevareudvalget, og jeg vil gerne sige, at jeg altid er glad for netop at få lejlighed til at redegøre for sagerne for Fødevareudvalget, derunder for hr. Jens Peter Vernersen, så der kan blive sat lidt skik på, hvad der er op og ned i de forskellige sager.